Skorpionklo

Skorpionklo (Coronilla scorpioides) er en ettårig urt i erteblomstfamilien.

Den er glatt og blågrønn med opprett eller oppstigende vekst og blir 10–40 cm høy. Bladene har 1–3 småblad, og det midterste er størst. Blomstene er gule, 3–8 mm store og sitter 2–5 i klaser fra bladhjørnene. Belgen er 20–60 mm lang med 2–11 segmenter, og den er krum som en skorpionhale.

Skorpionklo vokser i garrigue og på tørre steder, dyrket mark og brakkmark. Den er utbredt i hele middelhavsområdet og finnes også på Krim og i Kaukasia og Iran. I Norge er den funnet to ganger, på ballastjord i Kristiansund i 1868 og i en malmhaug ved smelteverket i Årdal i 1953.

Litteratur

Eksterne lenker 

 

Erteblomstfamilien